Pta-man (58) kritiek ná huisrooftogArgieffoto (Foto: SAPD, Facebook) ŉ 58-jarige man van Rietfontein in Pretoria is in ŉ bedenklike toestand in die hospitaal nadat hy Vrydagaand erg vermink en aangerand is tydens ŉ huisrooftog. Volgens ŉ polisieverklaring is die man met ŉ ystervoorwerp geslaan en verskeie kere in die lyf gesteek. Die verdagte het toegang tot die huis verkry deur middel van die sekuriteitsdeur aan die agterkant van die huis wat met ŉ onbekende voorwerp oopgedwing is. Die rower het die man onkant in sy kombuis betrap waarna ŉ struweling tussen hulle ontstaan het. Die man is etlike ure later deur sy vriendin in die huis ontdek. Hy het sy bewussyn verloor weens talle wonde aan sy kop en liggaam, en is in ŉ kritieke toestand so spoedig moontlik na die hospitaal gebring. Volgens die polisie is daar slegs ŉ selfoon vermis. In dié stadium kan hulle nog geen aannames oor die motief maak nie. Die man was Saterdagoggend steeds in ŉ kritieke toestand in die hospitaal. Die vrou kry ook berading. Die Pretoria Moot-polisie vra dat enigiemand met inligting die noodlyn by 086 010 111 skakel of die Pretoria Moot SAPD regstreeks nader by 012 353 5441.